
**ELŐTERJESZTÉS**



**Dunaszentgyörgy Község Önkormányzat**

**Képviselő-testületének**

**2024. november 28-i ülésére**

## 4. NAPIRENDI PONT

**Döntés egyes határozatok hatályon kívül helyezéséről**

**Előadó**: Kirnyákné Balogh Mária polgármester

**Előterjesztő:** Kirnyákné Balogh Mária polgármester

**Döntéshozatal:** nyílt ülésen egyszerű szótöbbséggel

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tisztelt Képviselő-testület!**

Dunaszentgyörgy község Önkormányzat Képviselő-testületének az önkormányzat vagyonáról, és a vagyongazdálkodás szabályairól szóló 9/2008. (VIII. 29.) rendeletének (továbbiakban R.)14 .§-a szerint:

*„A képviselő-testület hatáskörébe tartoznak az alábbi,* ***vagyonhasznosításra vonatkozó*** *döntések, értékhatártól függetlenül:*

*a) az önkormányzat tulajdonát képező vagyontárgyaknak az önkormányzati vagyon részeibe való besorolása,*

*b) ingatlan vásárlása, cseréje, értékesítésre történő kijelölése,*

*c) gazdasági és közhasznú társaság alapítása,*

*d) gazdasági és közhasznú társaságokban fennálló részesedéseinek értékesítésre történő kijelölése, valamint pénzbeli és apport befektetése társaságokba,*

*e) hitel felvétele, illetve annak felvételéhez vagyoni fedezet biztosítékul nyújtása,*

*f) kötvény, váltó kibocsátása és elfogadása,*

*g) kezesség vállalása, egy évet meghaladó lejáratú értékpapír vásárlása,*

*h) társadalmi szervezet, alapítvány létrehozásának engedélyezése, társadalmi szervezethez, alapítványhoz való csatlakozás, hozzájárulás, azok támogatása,*

*i) vagyonkezelői jog létesítése.”*

**Az R. 15. § (1) és (2) bekezdése szerint:**

***(1)****Az önkormányzati vagyonra vonatkozó* ***egyéb döntések értékhatártól függően az önkormányzat és szervei,*** *valamint a vagyonkezelők* ***hatáskörébe tartoznak****.*

***(2) A képviselő-testület hatáskörébe tartozik***

***a) 1 000 000 Ft feletti vagyontárgy vásárlása, az éves költségvetésben jóváhagyott ezen összeghatárt meghaladó beszerzések engedélyezése,***

*b) 1 000 000 Ft értékhatár felett a vagyontárgy értékesítése, a vagyon használatának, illetve a hasznosítás jogának átengedése, cseréje, biztosítékul adása és egyéb módon való megterhelése,*

*c) behajthatatlan követelések törlése, 100 000 Ft értékhatár felett.*

Tekintettel arra, hogy az R. 15. § (2) bekezdése szerint az 1.000.000 Ft alatti vagyontárgy vásárlásához, illetve az éves költségvetésben jóváhagyott ezen összeghatár alatti beszerzések engedélyezéséhez nincs szükség a képviselő-testület döntésére, továbbá az R. 15. § (1) bekezdésére, és arra, hogy a képviselő-testület határozat nem lehet ellentétes az önkormányzati rendelettel, szükséges hatályon kívül helyezni Dunaszentgyörgy Község Önkormányzat Képviselő-testületének 121 /2019. (XII.19.) számú képviselő-testületi határozatát, és Dunaszentgyörgy Község Önkormányzat Polgármesterének – a COVID időszak alatt hozott - 49/2021. (VI.14.) számú határozatát, melyek a polgármester által saját hatáskörben történő kötelezettségvállalásának mértékéről határoznak, ellentétesen az R. 15. § (2) bekezdésében meghatározott értékhatárral (az előbbi 100.000.-Ft-ban, az utóbbi 200.000.-Ft-ban határozza meg az összeghatárt).

**A fentiek alapján az alábbi határozat elfogadását javaslom:**

**Dunaszentgyörgy Község Önkormányzat Képviselő-testületének  
…./2024. (XI.28.) számú képviselő-testületi határozata**

Egyes képviselő-testületi határozatok hatályon kívül helyezéséről

Dunaszentgyörgy Község Önkormányzatának Képviselő-testülete a 121 /2019. (XII.19.) számú képviselő-testületi határozatát, és Dunaszentgyörgy Község Önkormányzat Polgármesterének – a Covid19-koronavírus-járvány alatt hozott - 49/2021. (VI.14.) számú határozatát hatályon kívül helyezi.

**Felelős**: -

**Határidő**: -

***Kirnyákné Balogh Mária sk.***

***polgármester***